Heildareignir sjávarútvegs í árslok 2018 voru rúmar 709 milljarðar króna , heildarskuldir rúmir 412 milljarðar og eigið fé tæpir 297 milljarðar . Hagstofan hefur birt Hag veiða og vinnslu , hið árlega yfirlit sitt um rekstur í helstu greinum sjávarútvegsins þar sem byggt er bæði á skattframtölum og reikningum sem fyrirtæki hafa sent Hagstofunni . Hreinn hagnaður í sjávarútvegi árið 2018 varð , samkvæmt árgreiðsluaðferð Hagstofunnar , 26,9 milljarðar króna . Þetta nemur 12,2 prósentum af tekjum fyrirtækjanna í heild en árið 2017 var hagnaðurinn 7,1 prósent og hafði þá lækkað um helming frá árinu 2016 þegar hann var 14,4 prósent . Hagnaðurinn er því á uppleið á ný eftir að hafa minnkað verulega tvö ár í röð . Hann vex bæði í veiðum og vinnslu , og mest í botnfiskvinnslunni þar sem hagnaðurinn fór úr 9,1 prósenti árið 2017 í 12,6 prósent árið 2018 . Í uppsjávarveiðum fór hagnaðurinn úr 3,7 prósentum í 7,6 prósent en í botnfiskveiðum úr 3,9 prósent í 6,4 prósent . Frystiskip hagnast mestMestur varð hagnaður ársins 2018 varð síðan hjá frystiskipum á botnfiskveiðum , eða 13,7 prósent . Minnstur varð hann hjá bátum á botnfiskveiðum , eða 2,6 prósent . Á árunum 2012 til 2017 fór hagnaður nánast aldrei undir 10 prósent í neinum flokki greinarinnar . Árgreiðsluaðferðin snýst um að svonefnd árgreiðsla er dregin frá vergri hlutdeild fjármagns , eða EBITDA . Árgreiðslan nemur 28,6 milljörðum króna . Ef miðað er við hefðbundna uppgjörsaðferð í bókhaldi fyrirtækja varð hreinn hagnaður 2018 25,4 milljarðar eða 11,5 prósent . „ Munurinn ef einhver er , stafar meðal annars af því að beinna áhrifa af breytingum á gengi við mat á fjármagnskostnaði gætir ekki þegar árgreiðsluaðferðin er notuð , “ segir Hagstofan . 700 milljarða eignirHeildareignir sjávarútvegs í árslok 2018 voru rúmar 709 milljarðar króna , heildarskuldir rúmir 412 milljarðar og eigið fé tæpir 297 milljarðar . Verðmæti heildareigna hækkaði á árinu um rúm 10 prósent en skuldir hækkuðu um sama hlutfall , eða 10 prósent . Meðalaldur báta og skipa er 21 ár , en meðalaldur báta sem eru stærri en 200 tonn sker sig mjög úr því meðalsmíðaár þeirra er 2017 . Alls falla 60 bátar undir þennan flokk en heildarfjöldi báta og skipa var 1.145 árið 2018 . Þar af eru 14 frystitogarar , 31 ísfisktogari og 19 uppsjávarveiðiskip . Þá greinir Hagstofan frá því að afkoma smábáta hafi batnað frá árinu 2017 . Alls voru 773 smábátar að veiðum og öfluðu tæplega 23 þúsund tonna að verðmæti rúmlega 4,8 milljarða . 445 á strandveiðumStrandveiðar voru stundaðar á árinu 2018 af 445 af þessum 773 bátum , og flestir voru þeir minni en 10 brúttótonn . Afli þeirra var um 9.800 tonn og aflaverðmætið tæplega 2,2 milljarðar . Samkvæmt útreikningum Hagstofunnar varð EBITDA strandveiðanna , eða hagnaður fyrir afskriftir , fjármagnskostnað og tekjuskatt , einnig nefnt „ verg hlutdeild fjármagns “ , 17,6 prósent árið 2018 . EBITDA annarra báta undir 10 tonnum á almennum veiðum var 19,9 prósent . Hagstofan birtir núna í fyrsta sinn núna er birt rekstraryfirlit báta í stærðarflokknum 10 til 30 brúttótonn og voru þeir 194 talsins . Þessir bátar voru með um 1.254 milljónir í hreinan hagnað á árinu 2018 og veiddu samtals 67.500 tonn . Einungis tvö uppsjávarfrystiskip frystu meira en 50 prósent af uppsjávarafla sínum og eru upplýsingar um þann flokk ekki birtar sér að þessu sinni , þar sem Hagstofan hefur þá reglu að birta ekki ársreikninga skipa fyrir minna en þrjú skip i úrtaki . Samtekt Hagstofunnar er byggð er á úrtaki sem nær til fyrirtækja sem eru með um 86 prósent heildarveltu greinarinnar , en niðurstöðurnar eru síðan færðar yfir á sjávarútveginn í heild miðað við upplýsingar frá Fiskistofu .